“บิ๊กป้อม” แถลงสั้น! ขอบคุณทุกคะแนนเสียง ปัดตอบจับขั้ว “รัฐบาล”
พล.อ.ประวิตร วงษ์สุวรรณ เผยขอบคุณทุกคะแนนเสียงที่มอบให้กับพรรคพลังประชารัฐในทุกเขต ส่วนอย่างอื่นไว้ค่อยว่ากัน เพราะยังต้องรอกันอีก เนื่องจากยังนับคะแนนไม่เสร็จ และยังไม่ได้คุยกับพรรคอื่น
พล.อ.ประวิตร วงษ์สุวรรณ เผยขอบคุณทุกคะแนนเสียงที่มอบให้กับพรรคพลังประชารัฐในทุกเขต ส่วนอย่างอื่นไว้ค่อยว่ากัน เพราะยังต้องรอกันอีก เนื่องจากยังนับคะแนนไม่เสร็จ และยังไม่ได้คุยกับพรรคอื่น
14 พ.ค. 2566

พล.อ.ประวิตร วงษ์สุวรรณ แคนดิเดทนายกรัฐมนตรี และหัวหน้าพรรคพลังประชารัฐ (พปชร.) กล่าวว่า ขอบคุณทุกคะแนนเสียงที่มอบให้กับพรรคพลังประชารัฐในทุกเขต ไม่ว่าจะแพ้ หรือชนะ ส่วนอย่างอื่นไว้ค่อยว่ากัน เพราะยังต้องรอกันอีก เนื่องจากยังนับคะแนนไม่เสร็จ
ส่วนในเรื่องการจับขั้วตั้งรัฐบาลนั้น พล.อ.ประวิตร ส่ายศีรษะ พร้อมระบุว่า ยังไม่ได้คุยกับพรรคอื่น แต่ปฏิเสธที่จะตอบคำถามถึงผลคะแนนของพรรคก้าวไกลที่ค่อนข้างเซอร์ไพร์ส รวมถึงคำถามที่ว่าถอดใจหรือไม่ โดย พล.อ.ประวิตร เดินออกจากโพเดียมขึ้นห้องทำงานพร้อมบรรดาแกนนำพรรคทันที